經數:一七六三

經名:大般涅槃經集解卷第二十四

頁數:四七一

上	欄

法三寶衰滅時節之處所也. 寶亮曰. 開此答

中. 有三意. 第一明三寶有衰虛之相. 第二明

法滅之相貌也. 第三敎行者作1業也. 從此

下. 先明佛寶現有滅也

善男子如來密語甚深難解(至)凡夫品類所能

信也  案. 僧亮曰. 次顯口密也. 如彼智臣善

解密語. 可以類心脩經之法也. 以先陀婆譬

四非常. 一名四實. 脩2心常法者. 知有常因.

能得常果也. 僧宗曰. 第二明口密也. 彼以一

名. 表四種之實. 此一偏敎. 亦表常我四實理

也. 有智之人. 因四非常. 悟於常樂. 事同應

身. 雖有三時. 而識法身是常存也

復次善男子如波羅奢樹(至)以是衆生薄福德

故  案. 僧亮曰. 更以三樹. 譬涅3槃衰滅之

時. 不解密語. 常雨不降. 不得常果也. 水陸枯

悴. 譬無人天善也. 藥無勢力. 譬餘契經也. 脩

宗曰. 此第三二明三寶衰滅之相. 言末代不

能流傳也

復次善男子如來正法(至)隨順不逆爲衆生說

案. 僧亮曰. 上言滅後者. 此明法欲盡時. 不

解密語. 受學經者. 抄略前後. 分作多部. 唯諸

菩薩. 解密語者. 不違經旨也

復次善男子如牧牛女(至)復加二分詣市賣之

案. 僧亮曰. 譬行經之人. 廣上懶墮心利之

事也. 僧宗曰. 加二不已. 乃至於八. 無復乳

味. 諸惡比丘. 爲利養故. 安置色辭. 使理味難

解也

時有一人爲子納婦(至)乳之爲味諸味中最

案. 僧亮曰. 一人者. 譬密語菩薩. 將使弟子爲

中	欄

化. 紹嗣不絶. 譬之納婦也. 化必須法. 譬心乳

也. 心法爲物. 譬待客也. 有法之處. 譬之市

也. 得財乃說. 譬索價也. 讀誦受持. 譬用作□

也. 僧宗4曰. 復改換文辭. 故是筌常比之. 餘

敎不可譬

善男子我涅槃後正法未滅(至)能滅正法色香

美味  案. 僧亮曰. 合第一加水也

是諸惡人雖復讀誦(至)莊嚴文飾無義之語

案. 僧亮曰. 合第二加

抄前著後抄後著前(至)諸惡比丘是摩伴侶

案. 僧亮曰. 合第三加

受畜一切不淨之物(至)如牧牛女多加水乳

案. 僧亮曰. 合第四加也. 曇纖曰. 5止取抄前

著後. 爲一加. 抄後著前. 爲二加. 前著中後.

爲三加. 中後著前. 爲四加

諸惡比丘亦復如是(至)以是義故名大涅槃

案. 智秀曰. 通擧上譬略合也

復次善男子若善男子(至)如蜂採味汝亦如是

案. 僧宗曰. 第四勸立丈夫志也

復次善男子如蚊子澤(至)無上正法將滅不久

案. 僧宗曰. 第五更出末法三寶衰滅時節

之處所也

大般涅槃經集解卷第二十 三

下	欄

6大般涅槃經集解卷第二十四

7(大衆問品

第十七)

釋本有今無偈

釋世若無佛非無二乘得二涅槃義

釋□陀羅得受記義

出佛自受純陀供以化佛受大衆供事

佛說十三偈謂假	使烏斟同一樹義

菩薩品之第三

爾時文殊師利白佛言(至)重爲分別令得除斷

案. 僧亮曰. 次答三乘若無性. 云何而得說

也. 上再說因果經體已同. 屢勸脩行. 而未明

脩法. 將說五行. 而是 脩本. 更以十問. 釋疑勸

信. 所以然者. 經之因果. 理致幽遠. 純陀先

知. 時衆猶故有疑. 文殊知疑. 而不能決. 更以

事問也. 疑謂. 從緣得法. 皆是無性. 三乘成

果. 皆從緣得. 若佛是常. 二乘亦常. 二乘無

常. 佛亦無常. 故云無差別也. 若二乘是常者.

云何樂實未生. 而名爲受樂耶. 僧宗曰. 從此

訖最勝無上道. 悉爲廣歎也. 經之爲益. 不出

因果. 前七問中. 四問因益. 三問果益. 一周明

義. 因果兩益. 竟於前文. 此下文殊. 騰純陀

疑. 以爲廣歎. 以得解者. 由此經也. 寶亮曰.

純陀所疑. 與迦葉所問. 意同而辭異也

佛言善男子云何疑心(至)聲聞緣覺無有差別

案. 法瑤曰. 上明三寶. 有時而盛. 有時而

衰. 似非常住. 致生疑惑. 是以純陀. 示同有

疑. 文殊申述. □發大聖也. 將顯三乘佛性. 同

經數:一七六三

經名:大般涅槃經集解卷第二十四

頁數:四七二

上	欄

歸一致. 是以三寶. 可得而不滅. 如其不爾. 是

則三乘無性. 豈同湛然也. 僧宗曰. 疑謂. 本無

今有. 無常法. 如來旣是本無今有. 就事而心.

應是無常. 而開宗言常. 是故疑也. 又迦葉上

問三乘無性. 便是應無. 如其有性. 則應見用.

二大士之言. 辭異1有同. 佛下引偈. 以答兩

家

爾時世尊卽說偈言(至)亦有差別亦無差別

案. 僧亮曰. 本有今無者. 本有煩惱. 而無涅槃

也. 本無今有者. 本無般若. 而有煩惱也. 若謂

佛三世. 皆有煩惱者. 無有是處也. 是故緣雖

同. 而所以爲異也. 有煩惱故無常. 無煩惱故

有常

迦葉菩薩白佛言世尊(至)利益安樂一切衆生

案. 僧亮曰. 迦葉 爲請法之主. 以上義隱. 須

明問以廣之也

佛言善男子諦聽諦聽(至)業報因緣令乳色一

案. 僧亮曰. 長者譬先佛也. 牛譬行人. 色異

譬三乘也. 一人譬今佛也. 三乘成佛. 報先佛

之恩. 如祠祀也. 得大涅槃一器也. 色白譬我

樂淨也. 尋便驚怪. 至皆同一色. 將釋所由. 假

爲驚辭. 怪因異而果一也. 是人思惟者. 謂八

萬行因果不應異也

善男子聲聞緣覺菩薩示爾(至)所以者何同盡

漏故  案. 僧亮曰. 合前而乳色一

而諸衆生言佛菩薩(至)解悟乳相由業因緣

案. 僧亮曰. 合先怪而後悟

復次善男子譬如金□(至)以斷無量億煩惱故

案. 法瑤曰. 前譬明緣因佛性同耳. 此明正

中	欄

因果佛性也. 明三乘同有此性. 脩道斷結. 陶

冶成佛. 此理非是本有今無. 本無今有也

迦葉菩薩白佛言世尊(至)如是說者多有過咎

案. 僧亮曰. 將問差別. 先難無差. 謂因亦是

有. 果亦是有. 有義不異. 有何差別. 衆生有

性. 似如己有. 致此難也

若諸衆生皆有佛性(至)如來涅槃而不般涅槃

案. 僧亮曰. 謂若是先有. 得便應同. 不應有

異也

善男子諸佛世尊所得涅槃(至)大般涅槃名爲

善有  案. 僧亮曰. 唯佛乃得. 故非先有也. 若

非先有. 則二難俱釋也. 名爲有者. 有爲不善

也. 三事無爲. 名爲善有也

世若無佛非無二乘(至)出現於世開示三乘

案. 僧亮曰. 唯佛具善有耳. 非佛得者. 非善有

也. 乃有一佛者. 善有難成. 曠劫乃就也. 開示

三乘者. 三非實有. 非先究竟也. 法瑤曰. 此明

二乘不得涅槃義也. 涅槃若極. 菩薩近之. 無

佛之世. 尙無得者. 肉二乘耶. 而云二乘得者.

是不實也. 僧宗曰. 根有大小. 悉有廣狹. 世無

大心衆生. 爲說常果. 令作佛者. 非無權說二

乘得二滅也. 以其志小. 權說引接. 得知虛果

未極. 何容責使同佛涅槃耶. 又釋若世間. 都

無作佛理者. 非無二乘得二涅槃. 理旣不爾.

故知二乘權設小果. 何得同佛耶. 無量劫乃

有佛出者. 釋上句也. 謂圓解難固. 常倒易生.

無善感佛. 不得□現. 善機希有. 所以時一出

世. 背化失機. 動經劫數. 云何說大耶. 致敎唯

以三乘級引. 故知. 小果權施. 而非實也

下	欄

善男子如汝所言菩薩二乘(至)是故名爲大般

涅槃  案. 僧亮曰. 上已總答. 更引昔說. 別答

前難. 昔說伊字之譬. 及解脫是色. 而聲聞非

色. 已說三事善有之義也

迦葉言如佛說者我今始知(至)亦有差別亦無

差別  案. 僧亮曰. 稱佛二. 說而領解也

迦葉言云何性差別(至)雜諸煩惱亦如是  案.

僧亮曰. 上已說佛及二乘有異. 未說人人各

異. 故重問也. 聲聞如乳者. 因有遠近. 聲聞菩

薩. 於佛亦爾也

迦葉復言狗尸那城(至)目楗連等速成佛道

案. 僧亮曰. 上說聲聞凡夫因有近遠. 而歡喜

○陀羅. 在千佛數中. 而不說聲聞. 是則因近

而更遠. 何耶

佛言善男子或有聲聞(至)以發速願故與速記

案. 僧亮曰. 行有內外. 偏行者遲. 遍行者

速. 而聲聞偏行外行也. 所以然者. 先有小心.

須偏行以去之. 凡夫不爾. 是故速也

復次善男子譬如商人(至)護正法者爲授遠記

案. 僧亮曰. 此下說凡夫. 知聲聞志小. 自輕

已行. 若與速記. 必有深失. 下合譬中. 說其事

也. 商人譬佛. 珠譬得記之行也. 市賣者. 譬授

記之辭也. 頗梨珠者. 譬生死行也

迦葉菩薩復白佛言(至)所得眷屬不可阻壞

案. 僧亮曰. 次答云何諸菩薩. 而得不壞衆也.

因上聲聞護法莊嚴眷屬. 眷屬是佛外果. 卽

以外果勸2進也

迦葉菩薩復白佛言(至)以是義故名爲肉眼

案. 僧亮曰. 答云何爲生盲. 而作眼目導也. 次

經數:一七六三

經名:大般涅槃經集解卷第二十四

頁數:四七三

上	欄

以內果勸信. 若不識常果. 不知身是常因. 對

因不見. 名生盲也. 下不知手足等事. 名爲無

眼者. 常是未能見之者. 是障外之事. 名無眼

者也

復次善男子如來常爲(至)以是義故名爲父母

案. 僧亮曰. 次答云何示多頭唯願大仙說

也. 以說勸信. 謂說者是佛. 佛有大慈. 是衆生

父母之言. 不可不信也. 所以者何以下. 一

音所說. 各各得解證慈也

復次善男子如人生子(至)而爲衆生嘆說妙法

案. 僧亮曰. 次答云何說法者. 增長如月初.

初說無常. 後則說常. 似如欺人. 不慈衆生. 非

父母義. 明不正也. 故以父母敎□兒. 爲譬也

大衆問品第十七

案. 僧亮曰. 事已究竟. 佛欲涅槃. 大衆請佛.

以爲品名. 次答云何復示現究竟於涅槃也.

下訖□臥五事. 是現涅槃義也. 前後各一事.

寄不食不病. 證佛不滅而應滅. 以顯涅槃是

示現也. 中間1聞三事. 示一切事訖也. 知佛

常住. 明現在化訖也. 說有餘無餘. 未來敎訖

也. 爲文殊等受記. 菩薩事訖也. 五種究竟. 故

現滅也. 法瑤曰. 上增長如月初者. 先明淺近

無常之說也. 此言其終極常2樂敎言示現者.

明實不滅. 顯常住之義也. 僧宗曰. 答第二十

六問也. 亦名隨喜品. 下文大衆. 聞佛說常. 咸

皆隨喜. 又云. 純陀成道. 我亦隨喜也. 偈前長

行. 末是答問也. 偈中明不滅示現之義乃顯

也

爾時世尊從其面門(至)充滿具足持至佛前

中	欄

案. 僧亮曰. 意在催供也. 寶亮曰. 古佛道

法. 過中不餐. 其時旣至. 不容發言. 故放光公

顯意也. 智秀曰. 此下長行中. 有十事. 此卽

第一. 是經家述純陀蒙光. 卽知其事. 起3辦

供也

爾時有大威德天人(至)前至佛所奉其所施

案. 僧亮曰. 光明重催. 知供時必至. 所以感而

從也. 智秀曰. 第二事也

爾時天人及諸衆生(至)聽諸比丘受此供養

案. 僧亮曰. 佛已不受. 不敢復請. 故仰□大

悲. 聽諸比丘受也. 智秀曰. 第三事也

時諸比丘知是時故(至)如西方安樂國土  案.

智秀曰. 第四經家述諸比丘. 亦知時而起也

爾時純陀住於佛前(至)最後具足檀波羅蜜

案. 智秀曰. 第五重請佛住

爾時一切菩薩摩訶薩(至)所設供具則爲唐捐

案. 智秀曰. 4第慶純陀也

爾時世尊欲令一切(至)自受純陀所奉設者

案. 亮曰. 化佛不食. 表釋迦亦然. 以顯不淨

而現滅也. 自受純陀所設者. 爲應見者. 有此

說耳. 非定爾也. 僧宗曰. 法身無像. 應化何

殊. 自受純陀者. 示請主有人. 顯彼無宿願之

異耳. 智秀曰. 第七事也

爾時純陀所持粳糧(至)一切大衆亦復如是

案. 智秀曰. 第八事. □純陀與大衆願遂. 一切

歡喜也

爾時大衆承佛聖旨(至)所食之物亦無差別

案. 智秀曰. 第九事. □大衆承佛旨. 故能有涅

槃之念

下	欄

是時天人阿脩羅等(至)無上調御盲無眼目

案. 智秀曰. 第十事. 向□懷念. 今述發言也

爾時世尊爲欲安慰(至)此則是諸佛最上之誓

願  案. 僧宗曰. 此中說十三偈. 無指的文也.

正應各除前後四偈. 取中央偈也. 大意. 明佛

法身圓極. 應而不滅也. 前四偈. 一往慰喩. 後

四偈. 令其安心有在. 不應愁惱. 卽是答上示

現究竟涅槃義也. 上言示現. 明如來久已成

佛. 入伊字圓德涅槃. 說此妙義. 令大衆開解

卽示現. 又一義. 旣妙本不滅. 是則應跡. 無時

不化. 但一應不現. 亦言滅也. 寶亮曰. 唱有十

三偈. 誓唯十二. 不知所以而然也. 或是偈之

零落. 不爾者. 十三字誤. 應爲十二也. 智秀

曰. 偈中分爲四階. 第一有一行半. 明久能現

入涅槃. 其實長存也. 第二次有一行. 明得涅

槃. 故久無飢渴之苦也. 第三次有十四行半.

廣擧諸譬. 明今非實滅. 非現滅也. 卽此十四

行中. 復有三意. 前一行半勸也. 中十二行. 正

顯偈旨也. 最後一行. 結勸意也. 第四有四行.

擧三寶長存. 明涅槃相也. 有三意. 初爾行勸.

次一行擧三寶. 勸心常果也. 後一行擧諸佛

誓願. 結成所以勸意也

若有比丘比丘尼(至)勸了三寶常者是□陀羅

案. 曇纖曰. 次答問云何勇進者. 示人天魔

道也. 明若能隨佛發前誓願. 是卽天道. 不解

一體三寶. 常樂我淨. 是名魔道. □陀羅者. 卽

是殺者. 魔之異辭也

若有能知三寶常住(至)無有□害能留難者

案. 智秀曰. 次答云何知法性. 而受於法樂也.

經數:一七六三

經名:大般涅槃經集解卷第二十五

頁數:四七四

上	欄

明三寶是眞法性. 有能知者. 則永受安樂也

爾時人天大衆阿脩羅等(至)鼓天伎樂以供養

佛  案. 僧亮1曰. 以此答云何知法性. 受於

法樂也. 時會知佛常住. 是知法性受安樂也

謂現在化道已訖. 應現滅也

爾時佛告迦葉菩薩言(至)皆知如來是常住法

案. 僧亮曰. 欲令人說異見. 顯如來密力. 皆

是知法性受樂之事也. 有兩□. 此第一先問

迦葉也. 寶亮曰. 就迦葉答中五事. 第一見諸

佛甚多. 第二見所坐甚小. 而能容也. 第三見

大衆各隨佛說十三偈. 第四見大衆各心念

言. 唯我獨得供養釋迦. 第五見純陀之供. 雖

復鮮少. 而足大衆也

爾時世尊告純陀言(至)摩訶薩等之所圍繞

案. 寶亮曰. 純陀自見一事. 幷前合2爲六事

也. 此明現在事畢. 從得道已來. 所化可利益.

有緣得益者. 訖3於此矣

佛告純陀汝先所見(至)菩薩所行具足成辦

案. 寶亮曰. 上已廣略兩重明常. 復答二十餘

問竟. 乃結果云. 純陀住十住地. 所作成*辦.

當知理敎可徵也. 何應指說陀羅尼□. 而頓

有六萬四千人. 得無生忍者. 故知. 昔敎定是

方便. 今敎定是眞實. 若昔純不數. 以方便唱

云. 有人得道者. 則下愚入道之心不動

迦葉菩薩白佛言世尊(至)說是大乘大涅槃經

案. 僧亮曰. 追答第二十七問. 明未來事訖.

爲開邪正兩門. 十惡爲魔道. 十善爲天道. 使

改惡行善. 故言未來事訖也

大般涅槃經集解卷第二十四4

上	欄

大般涅槃經集解卷第二十五

釋有餘無餘偈義	論施闡提無福義

大衆問品之第二

世尊一切契經說有餘義(至)亦有餘義亦無餘

義  案. 僧亮曰. 昔說契經. 具二種. 如法華

中. 說一解脫. 是無餘也. 復倍上數. 是有餘

也. 其餘皆爾. 法瑤曰. 謗法犯重五逆罪等. 初

無改悔. 護法之心. 必斷善根. 向一闡提. 此謂

5亦魔道也. 若能常懷□愧. 起護正法之心.

以此因緣. 戒還如初. 謂*亦天道也. 從此竟

棄捨破戒. 如除□稗. 答此問也. 智秀曰. 此下

訖第四八戒齋法. 正答第十6問. 云何爲衆

生. 廣說於□密也. 而先訖除棄破戒. 如除□

稗. 答第十六問云何諸菩薩遠離一切病也.

所以爾者. 向辨難施有餘. 仍顯離病之法也.

破戒之罪. 能壞身心. 謂之爲病. 經力能滅. 故

致此問也

純陀白佛言世尊如佛所說(至)餘一切施皆可

讚嘆  案. 僧亮曰. 闡提者. 無信等善根. 名爲

闡提. 殺之則無從地之罪. 施之亦無從地之

福. 故除之也

純陀問言云何名爲(至)一闡提者其義云何

案. 僧亮曰. 問已成闡提未成闡提之間也. 純

陀意謂. 雖未成闡提. 此旣重惡業人. 雖有微

善. 要與無善根同. 是以重問也

佛告純陀若有比丘(至)亦名趣向一闡提道

案. 僧亮曰. 成其問也. 說四種惡人. 永無改

下	欄

悔. 趣向闡提也

若復說言無佛法衆(至)施其餘者一切讚歎

案. 僧亮曰. 謂法相無邊. 不可一人知盡無佛

法衆. 雖有因果. 亦向闡提也

爾時純陀復白佛言(至)如是等人名爲破戒

案. 僧亮曰. 三逆謗法. 不必有戒. 其言破戒.

此義云何. 若犯四重. 至名爲破戒者. 明比丘

害親謗法. 其罪則重於在家. 今云何但說破

戒也

純陀復問如是破戒(至)我說是人不爲破戒

案. 僧亮曰. 擧二因緣. 一緣重悔. 二勸護法.

具此二義. 不障解脫. 名不破戒

何以故善男子譬如日出(至)有施是者福不足

言  案. 僧亮曰. 上雖說受學大乘. 未明能救

重罪. 是涅槃經也

又善男子犯重罪者(至)施是人者得勝果報

案. 僧亮曰. 法有深淺. 作罪之心. 有輕有重

重心作罪. 輕心不能滅也. 乃廣說其相也

善男子譬如女人懷妊垂産(至)有如是等無量

果報  案. 僧亮曰. 譬重心護法. 法由人弘. 弘

法在行. 謂戒定智慧. 次第相生. 今日慧解. 藉

戒定爲因. 因譬女也. 今解譬子. 昔日戒定甚

淨. 心生勝慧. 譬垂産. 遇値惡緣. 而犯重禁

譬國亂也. 捨淨之穢. 譬之他土. 以本因力. 聞

涅槃經. 譬天廟也. 信常樂淨. 以譬生子. 又聞

經說護法功德. 能除犯重. 譬聞舊邦安隱□

樂. 勤加護法. 譬□持其子也. 欲令本戒淸淨.

譬還本土也. 末法耶惑. 執偏敎者. 不受常說.

譬水暴急不得度也. 遂執常解. 沒命不捨. 譬

經數:一七六三

經名:大般涅槃經集解卷第二十五

頁數:四七五

上	欄

命終也. 雖有破戒本惡. 以護法之功. 起登大

道. 爲天中也. 法瑤曰. 爲改悔護法者. 設譬

也. 明昔善已有今解之萌. 譬懷妊也. 天廟者.

講法之處也. 聞法改悔. 生護法之心. 譬生一

子也

純陀復言世尊若一闡提(至)一切所施非無差

別  案. 僧亮曰. 菴羅果者. 果能生果. 譬善能

能善也. 種果之法. 破核除肉則難生. 全核因

肉則易生. 而犯重罪之人. 以譬食果肉也. 吐

核置地者. 核生雖難. 猶自可爲果種. 明雖犯

重罪. 而猶有微善. 可作善種也. 破而嘗之者.

以貪甛故. 滅果種也. 譬愚癡重故. 斷徵善根

也. 心生悔恨以下. 明果種已斷. 雖欲將護. 果

不可生. 譬善斷不悔. 安得生哉. 不名闡提者.

以不悔故. 名闡提耳. 非以悔故. 名闡提也. 法

瑤曰. 此譬不改悔一闡提之徒. 初受戒爲食

果. 破戒爲吐核也

純陀復言何故如來(至)捨棄破戒如除□稗

案. 僧亮曰. 是佛弟子. 未得淸信. 亦事尼1楗.

爲說唯施尼楗有福. 餘則無福. 疑以問佛. 佛

因事答之耳

復次善男子如我昔日(至)一切自在必受安樂

案. 法瑤曰. 上來所明. 無餘之義. 一周已畢.

今次明昔說皆亦有餘不盡義也. 行者若能

了此有餘法性. 則無八倒之苦. 唯受於法樂

耳. 從此竟品. 答云何知法性. 而受於法樂也

爾時文殊師利菩薩(至)廣問如來如是偈義

案. 僧亮曰. 女無實德. 男不自在. 世間無樂.

不應起慢. 不受佛法也

中	欄

爾時文殊師利法子(至)如是之人則我弟子

案. 僧亮曰. 有罪心悔者.  須受悔者歡喜也. 故

但隨不逆. 必因受悔者而得淸淨也. 故不觀

作以不作. 要內懷重愧. 知不悔爲惡. 悔之爲

善. 故但自觀身善不善2行

爾時世尊爲文殊師利(至)諮問如來如是密敎

案. 僧亮曰. 若羅漢以己譬彼者. 凡夫須護. 羅

漢亦應須護也

爾時文殊師利復說是偈(至_則墮無間獄  案.

僧亮曰. 無明是衆惑之主. 譬父也. 貪愛性染.

譬母也

爾時如來復爲文殊師利(至)問於如來如是密

護  案. 僧亮曰. 屬師義不成者. 暇命由師. 衆

義斯備. 苦義不成也. 不屬師義不成者. 不從

師訓. 愚闇無知. 樂義不成. 若得自在. 不成就

者. 不屬師故. 思闇無知. 不名自在

文殊師利復說偈言(至)我於爾時爲說此偈

案. 僧亮曰. 二偈說八戒功德. 八戒以齋爲本.

釋所以齋也. 生死之本. 餘與嫉□. 難卒除也.

齋以損食. 是厭生死之義也. 是以佛訶帝釋.

漏盡之人. 應說此偈. 偈在論文. 一切有大力

者. 釋不3令斷食. 爲斷嫉□. 外道厭生斷食.

身無力故. 不能思道斷嫉□也. 多病苦者. 苟

是漸損. 不暇中前. 而暇中後者. 夜食不消. 多

得病苦. 於道亦妨. 一切淨行. 是八戒也. 處中

是淨. 安處是涅槃也. 汝若得病. 我亦如是者.

明中後齋法. 本爲凡夫. 不爲聖人也. 第四八

戒者. 十戒具戒. 此二戒是出家戒也. 五戒八

戒. 此二戒是在家戒也. 故云第四也

下	欄

爾時迦葉菩薩白佛言(至)云何復名一切義乎

案. 僧亮曰. 無餘之義. 經經皆有. 但從始至

終. 事事皆實也. 智秀曰. 由佛說法. 有今昔兩

異. 願聞定說也. 請答第八問云何說畢竟不

畢竟耶. 如令今敎. 定能斷疑者. 昔何以作不

定說

善男子一切者唯除助道(至)汝今所見微妙甚

深  案. 僧亮曰. 欲以一4釋兩遣也. 先說無

餘. 其外是有餘也. 正因緣因. 相助斷惑. 因名

助道. 說因盡也. 果名常樂. 說果盡也. 所以言

善者. 常則非善非果. 以差別之因果無遺. 謂

一切也. 說皆是實. 謂無餘也. 智秀曰. 亦名無

餘者. 正出定敎. 顯佛圓5果. 因此言是也. 其

餘諸法者. 出不定敎體也. 欲令樂法諸善男

子者. 釋其後意辨不定之說. 皆爲時情

迦葉菩薩白佛言世尊(至)讀誦通利書寫經卷

案. 法瑤曰. 向明知法性. 今明所得功德. 卽

是受法樂矣. 智秀曰. 次答云何而得近最勝

無上道也. 明持經得功德. 自然趣向無上果

也

爾時諸天世人及阿脩羅(至)諸菩薩等得住初

地  案. 僧亮曰. 初地具檀波羅密. 佛現身密.

受其供養. 功行如此. 故稱初地也. 智秀曰. 略

說中. 第三略6 附囑也

爾時世尊與文殊師利(至)及與純陀而授記[&FFFF]#

案. 僧亮曰. 未得位者入位. 已入位者受記.

第三菩薩事記也

授記[&FFFF]#已說如是言(至)右脅而臥如彼病人

案. 僧亮曰. 第五現涅槃事訖也. 智秀曰. 就付

經數:一七六三

經名:大般涅槃經集解卷第二十六

頁數:四七六

上	欄

囑中. 有五重. 第一天人請. 第二佛答. 第三天

人設供養. 第四爲受記. 第五付囑也

大般涅槃經集解卷第二十五1

大般涅槃經集解卷第二十六

2(現病品

第十八)

出無病因謂憐愍衆生施病者藥

釋五種人謂須陀洹八萬劫得菩提乃至

□支佛十千劫得菩提義

現病品第十八

案. 僧亮曰. 次答云何諸菩薩遠離一切病. 病

在前品已明. 而未釋無病. 是則示現之義未

彰. 此品顯也. 法瑤曰. 因佛現病. 迦葉得廣顯

無病之因. 明菩薩地時久已離病. 豈肉今耶.

是則因病以顯不病也. 僧宗曰. 上來所說.

3當宗雖擧. 未有微實. 將顯至人. 患累斯盡.

是以先示病相. 因請更起光儀顯勝. 以表無

病之旨也. 因答第二十九問也. 智秀曰. 此下

是經之第二段. 廣明義也. 又有二別. 第一廣

正說. 第二廣流通. 廣正說中有三科. 第一廣

果. 卽此品也. 第二廣因. 卽五行也. 第三廣佛

性. 卽師子吼迦葉兩品也

爾時迦葉菩薩白佛言(至)患苦悉除無復怖畏

案. 僧亮曰. 此下擧八事. 仰推如來不應有

病也. 智秀曰. 此下有四□. 第一迦葉擧七復

次事. 推佛無病. 第二佛以神力現三種相. 第

三群生蒙益. 請4佛說法. 第四廣述無病以遣

時情

中	欄

世尊一切衆生有四毒箭(至)汝等當爲大衆說

法  案. 僧宗曰. 第一明有病之因. 莫過此四

箭. 如來已離. 不應病也

有二因緣則無病苦(至)何緣於今自言有病

案. 僧宗曰. 第二無病之因. 莫過此二. 世尊所

行. 故無病也

世尊世人有病或坐或臥(至)云何默然右脅而

臥  案. 僧宗曰. 第三明如來旣無篤病之相.

云何有病耶

諸菩薩等凡所給施(至)永斷如是三障重病

案. 僧宗曰. 第四明自昔已來. 外化事曠. 善

功還已. 不應有病也

復次世尊菩薩摩訶薩(至)乃於今日唱言有疾

案. 僧宗曰. 第五明脩因之日. 備有諸願. 略

擧九願. 顯無病之要旨也

復次世尊世有病者(至)不應說言我今背痛

案. 僧宗曰. 第六明世人臨終之時. 不能有所

誡○. 高推如來. 不應同此

復次世尊世有病者(至)不應默然右脅而臥

案. 僧宗曰. 第七苟有此跡. 必爲外道所□

復次世尊世有病者(至)利益於衆生□伏諸外

道  案. 僧宗曰. 第八借以身5力推. 比佛必

無有病. 仍說偈以勸也. 智秀曰. 此七復次. 是

第一□. 推佛不應病也

爾時世尊大悲薰心(至)修行惡法除一闡提

案. 僧宗曰. 前偈請云. 大悲今何在. 是以經家

以佛起故. 故云大悲薰心也. 智秀曰. 此第二

□放三種神力. 以利益也

爾時一切天龍鬼神(至)遍至淨居悉皆聞之

下	欄

案. 智秀曰. 第三□大衆蒙益. 廣設供養. 請

說法也

爾時佛告迦葉菩薩(至)便謂如來眞實有疾

案. 智秀曰. 第四□佛先廣顯久離病也

迦葉如言如來人中師子(至)亦不畢竟入於涅

槃  案. 僧亮曰. 旣廣如來永無病理. 若言有

病. 是密敎也. 因此復得廣宣□密. 次答. 云何

爲衆生. 廣說於□密

迦葉是大涅槃卽是諸佛(至)非是聲聞緣覺行

處  案. 法瑤曰. 此下訖云何當有諸病苦耶.

次答問云何復示現究竟於涅槃

迦葉汝上所問如來何故(至)云何當有諸病苦

耶  案. 僧亮曰. 次答云何復示現究竟於涅

槃

迦葉世有三人其病難治(至)供養恭敬爲他說

者  案. 僧亮曰. 人答云何說畢竟及與不畢

竟也. 先說病行者. 大衆請佛治病. 說先治病

之行也. 藥以對病爲名. 依涅槃修行. 無病不

治. 欲顯病行之能. 先說諸經. 有不治之病也.

此三種人. 契經所不治. 是說畢竟二乘之病.

聞餘方等. 6雖發心. 不知佛常終. 不成佛不

名畢竟者. 如上諸人. 聞涅槃生信. 不須外治.

自能成佛. 斷疑說也. 得病行之名. 事盡於此

也. 法瑤曰. 是大涅槃. 卽是諸佛甚深禪定. 非

是二乘所行之處. 入此深定. 故曰畢竟入於

涅槃也. 非永盡滅入涅槃故. 不名畢竟入於

涅槃也. 畢竟不畢竟義. 存於此也. 僧宗曰. 畢

竟不畢竟. 各有其旨. 非不定也. 但執言失旨.

以爲不定之說. 疑網是生. 得旨則知定說. 疑

經數:一七六三

經名:大般涅槃經集解卷第二十七

頁數:四七七

上	欄

網斷矣. 又一義昔敎皆說畢竟永盡. 今因現

病. 以表無病. 得顯病是密語. 因廣說如來

1之密語也

迦葉有五種人於是大乘(至)有病行處非如來

也  案. 僧亮曰. 次答云何而得近最勝無上

道也. 上云自然得成. 今轉近爲得. 但說五人

者. 以斷結定故. 凡夫定位. 無劫數之限也. 八

萬劫者. 後云得菩提心. 亦云八萬劫住處. 是

小涅槃. 似是菩提心成就耳. 思惟煩惱. 小乘

斷之. 不必在菩薩. 劫數如此. 故知偏愛易斷.

等悲難成也. 法瑤曰. 因表如來無病得2命

病者. 心之義也. 二乘有病. 不能發心. 要從佛

聞法也. 夫利根雖不從佛聞法. 而自發心. 知

此二人. 所以得近無上道也. 曇讖曰. 五種人

者. 從須陀洹. 乃3至緣覺. 以一果准兩地. 如

是以初地二地准初果. 乃至九地准緣覺也

大般涅槃經集解卷第二十六4

大般涅槃經集解卷第二十七

5(聖行品

第十九)

出心戒方便	釋菩薩五支戒

釋出敎戒正法戒	釋性重戒息6譏嫌戒

釋不折戒等九戒	結持戒果

聖行品7第九

案. 僧亮曰. 次答問我今請如來. 爲諸菩薩故.

8須爲說甚深微妙諸行等也. 前品已說病行.

請其餘者. 故名等也. 五行者. 上雖說病行

中	欄

對治煩惱. 未說行相及行次第. 今說之也. 何

者要自無縛. 能解人縛. 故聖行在初也. 若解

人縛. 功由四等. 故次說梵行. 四等廣濟. 事須

神通. 神通之道. 四禪爲勝. 故次說天行. 神道

接物. 或愚或智. 故次說□兒行也. 如是四行.

若在學也. 對治煩惱. 名爲病行. 若在無學名

如來行. 以如來能說能行故也. 法瑤曰. 所以

次明五行者. 前二乘凡夫. 疑無上道心. 此心

非不遠行五行. 卽前問中. 微妙諸行等也. 師

子吼廣明佛性. 卽前問中. 安樂性也. 安樂性

爲正因. 微妙行爲緣因. 非此二因及前發心.

何由而得近無上道. 是以此答云何而得近

最勝無上道也. 行雖無量. 五實總也. 聖行慧

照. 以談內也. 梵行9彼物. 以論外也. 以此二

行通十10地矣. □兒行病行者. 是權智方便之

所示同也. 此行唯八住以上耳. 又病行者. 苦

行也. 唯菩薩能行. 二乘有病. 而不能行. 爲

病行也. 天行經不說. 故不說也. 僧宗曰. 前來

所辨. 論因論果. 結經名字. 顯流通. 皆前略後

廣. 經體所明. 文理圓備. 除惑滅罪. 功勝餘

經. 是以從未發心以下十九問. 廣歎經力. 亦

備訖前文矣. 從此已下. 明依經造行. 終期極

果. 卽答前第三十三問也. 寶亮曰. 此下竟十

功德. 通答第三十三問也. 五行正明行體十

功德. 更廣行以理有. 此兩明立行之方法也.

夫萬行雖衆. 而以自行化他兩門收矣. 令離

之爲五. 就聖行之中. 出天行也. 梵行中. 出□

兒行也. 唯病行無體. 不的有所屬. 智秀曰. 猶

是廣□現病品中迦葉及諸天等. 所11謂因果

下	欄

之義. 上已廣果. 果由因得. 因宜更顯. 自此以

下. 訖十功德. 重明因義. 卽是12廣因義之中

第二意也. 由業趣果. 亦乘果接化. 皆是行之

義也. 言五行者蓋一方之數耳

爾時佛告迦葉菩薩(至)所謂大乘大涅槃經

案. 法瑤曰. 大判辨聖行始終. 有三□. 第一從

出家已下. 明修戒也. 第二從不淨觀已下. 明

修定也. 第三四諦已下. 明修慧也. 僧宗曰. 就

辨五行之義. 前三各有體也. 13從二就功用立

義. 若通而爲論. 三行之名. 皆可聖也. 若別

談功用. 取偏顯立稱. 餘義則沒而不說也. 聖

者正也. 戒定慧爲體. 謂正直之路. 無邪曲也.

夫自行化他. 乃行之通也. 今就戒定智慧. 自

行之體中. 出化他之德. 謂天行梵行者也. 天

者言淨. 梵亦淨也. 云何爲異. 此二名者. 就果

立稱. 下文言天者. 謂第一義天. 又經論□云.

各有旨也. 梵以對欲界重粗得名. 天者以對

人爲稱. 經云梵名涅槃. 是道欲到也. 雖從果

立稱. 而天行以四禪爲體. 廣前定也. 梵行以

四等爲體. 廣前慧也. 戒用淺劣. 略而不廣. 以

此三行能治病故字之病行. 示同□兒. 卽稱

□兒行也

迦葉云何菩薩摩訶薩(至)得聞如是大涅槃經

案. 僧宗曰. 大分聖行可爲六段. 第一明戒.

第二明定. 第三明慧. 此三段明體旣竟. 第四

歎經. 第五辨弘通. 第六佛引昔日苦行. 爲證

也. 寶亮曰. 大判聖行. 有四段. 第一明戒. 第

二明定. 第三明慧. 第四歎經辨流通也. 智秀

曰. 大分聖行中. 爲兩段. 第一至無垢藏王. 正

經數:一七六三

經名:大般涅槃經集解卷第二十七

頁數:四七八

上	欄

明聖行體. 第二訖品. 以行由經立. 故歎經也.

前已列五行名. 此下辨聖行. 行由經得. 故顯

聞經. 以爲根本

聞已生信信已應作(至)復有方等大乘經典

案. 僧亮曰. 戒定智慧. 以信爲始. 故先顯信

也. 思惟者. 金剛長壽. 以善業爲因. 善業所

說. 自歸身中未來三寶也. 諸佛世尊者. 謂等

爲衆生. 作歸依處. 說自歸也. 無上道者. 經

云. 知法名佛. 知離名法. 知無爲名僧. 僧法自

悟者. 無上佛大正法. 離非法也. 衆善普集. 體

是無爲. 諸佛同得. 故名大衆正行僧也. 復有

方等者. 謂大乘之中. 廣說此義也. 僧宗曰. 說

明戒中. 有八科. 第一明出家1戒. 卽爲戒體.

第二明非但具出家戒. 亦具五支諸戒. 備十

善等也. 第三明從此漸勝. 乃至能得上住無

漏道共戒也. 第四明非但止得道定共戒而

已. 亦於微細律儀. 精持不犯2者. 旣備前四

科諸戒. 然有行而無願. 則烝生退沒故. 第五

廣明諸願. 下有九重願也. 雖有行願. 若非善

巧方便. 則留住生死故. 第六明□向. 以我之

善. □與衆生. 共向佛果也. 旣備上衆德. 功行

轉深. 必登初地. 第七有三□. 釋不動名也. 第

八結釋所以得聖行之名也. 寶亮曰. 辨戒中

有六段. 第一辨心戒方便. 第二正明戒體. 第

三論戒之深淺. 第四發願以防戒. 第五明□

向. 第六結果也

我今當爲愛樂貪心(至)牛羊□犬□○之屬

案. 僧亮曰. 心欲出家之方便也. 此下有三思

惟. 此第一就聞慧中思惟也

中	欄

復作是念居家逼迫(至)剃除鬚髮出家學道

案. 僧亮曰. 第二就思慧中思惟. 應出家也

復作是念我今定當(至)護戒之心猶如金剛

案. 僧亮曰. 第三修慧中思惟. 決定出家也. 寶

亮曰. 第二正明持戒體

善男子譬如有人帶持色囊(至)敬重堅固等無

差別  案. 僧亮曰. 海譬生死. 色囊譬戒. 羅刹

譬煩惱經文自合也. 僧宗曰. 第一科

菩薩若能如是□持(至)阿□多羅三□三菩提

戒  案. 僧亮曰. 戒有五分身業口羅. 五戒十

戒. 二百五十戒. 3是根本三乘通行也. 餘四

者. 是菩薩戒也. 覺者. 覺三善也. 念者. 念無

相念也. 正法戒者. 無漏由其內解不可師授

也. 僧宗曰. 第二科也. 寶亮曰. 五枝戒者. 戒

體也. 根本業戒者. 小乘四重戒也. 菩薩雖心

爲先. 亦不遺身口也. 前後眷屬者. 從第二篇

以下也. 是四重之餘也. 覺淸淨者. 三毒等. 悉

犯菩薩戒. 此明不起也. 正念者. 謂四十輕戒.

亦不犯也. □各者. 卽上四戒也

迦葉菩薩摩訶薩復有二種(至)白四□磨然後

乃得  4案. 僧宗曰. 第三科明前二戒. 猶是

有漏. 此發無漏心邊道共戒也

復次善男子有二種戒(至)與性重戒等無差別

案. 僧亮曰. 性重戒者. 以犯四重. 譬如□石.

不可還合. 退失聖照. 亦致世譏. 但內5障重

故. 從重受名也. 譏謙戒亦如是也. 僧宗曰. 第

四科明乃至微細不犯也. 寶亮曰. 第三明或

淺深也. 夫有 作罪者. 運三毒而起也. 豈有一

罪而非性. 若云. 俗人違法而無罪者. 便是

下	欄

聖人爲出家者. 作罪因緣. 理豈然乎. 此皆是

性也

善男子菩薩摩訶薩(至)是名菩薩摩訶薩護持

禁戒  案. 僧亮曰. 行願相助. 成持戒也. 僧宗

曰. 第五科行. 必須願也. 寶亮曰. 第四發願.

以防戒也

菩薩摩訶薩護持如是(至)具足成就波羅蜜戒

案. 僧亮曰. 第六明若方便. 故不滯生死也.

善戒者. 異外道也. 不缺者. 不犯輕微戒也. 不

折者. 謂不破四禁也. 大乘者. 離小心也. 不退

者. 若得八住. 備三不退也. 隨順戒者. 菩提戒

也. 畢竟者. 成佛乃得也. 又言畢竟不起心相

也. 波羅6蜜者. 到無相彼岸也. 寶亮曰. 第五

列諸戒. 願物同我. 終不獨□也

善男子菩薩摩訶薩(至)是名菩薩摩訶薩脩習

聖行  案. 僧亮曰. 初地也. 說聖行果. 明戒分

所得非直一戒. 便獲此地. 下云. 四魔不能動.

明戒始終之能耳. 僧宗曰. 第七科結果也. 今

初地實云歡喜. 而稱不動者. 正言不爲怖畏

所動. 不墮者. 旣登初住. 無還凡理也. 不退

者. 不起二乘心也. 第二釋不動云. 不爲貪□

所動也. 第三釋不動云. 不爲四魔所動. 理推

不應爾. 但菩薩捨壽之時. 不以死苦移念故

耳. 寶亮曰. 第六結果也. 戒定慧悉結在初地.

夫不脩則已. 脩則俱脩. 豈容但戒而無定耶.

所以結有前後者. 逐義勢耳. 爾時戒心堅固.

所以結之不動耳. 定以靜攝安忍. 卽結堪忍

也. 慧以照了離畏. 卽結無畏7也. 戒是定因.

因定發慧. 以次第也

經數:一七六三

經名:大般涅槃經集解卷第二十八

頁數:四七九

上	欄

善男子云何名爲聖行(至)以是義故須名聖行

案. 僧宗曰. 第八科經聖行名也. 有聖法擧

無漏法體也. 常觀空者. 擧法界之境. 以成聖

義也

大般涅槃經集解卷第二十七1

大般涅槃經集解卷第二十八

釋觀三十六物  釋四意止觀

結定果	出仙豫王殺

婆羅門事

釋四諦義	釋三苦義

釋四諦有漏無漏義  釋八苦義

聖行品之第二

復次善男子菩薩摩訶薩(至)除去皮肉唯觀白

骨  案. 僧亮曰. 第二明定門也. 有八段. 第

總觀身. 有三十六2佛. 第二移觀. 觀四色覓

我不得. 第三觀手足支節相柱. 爲觀轉明. 第

四見一切皆靑也. 此觀始成故. 第五諸佛現

而復隱. 令其思而易觀. 第六觀心. 是則前觀

身後觀心具三. 意止二. 旣已具. 則四亦具也.

故第七結堪忍地. 第八明旣得勝定. 必能爲

物破戒也. 此先明身意止也. 以人人多於身

中計有淨也. 此卽第一觀也. 寶亮曰. 第二

門有五段. 四念觀卽四也. 第五結果. 此下觀

身無我

復作是念骨色相異(至)卽得斷除一切色欲

案. 僧亮曰. 伏斷鮮淨之欲也. 因色起欲未盡

中	欄

下形貌等三. 皆因色起也. 僧宗曰. 第二移觀

四色. 覓我不得也

復作是念如是骨者(至)二姿[&FFFF]#欲三細觸欲

案. 僧宗曰. 第三觀也

菩薩摩訶薩觀靑骨時(至)靑黃赤白□等色光

案. 僧宗曰. 爲觀轉明. 是以第四觀靑. 則一

切皆靑也

菩薩於是一一諸光明中(至)光中者佛忽然不

現  案. 僧亮曰. 抱疑來久見像. 便問. 忽然不

見者. 觀道未明. 不答而滅也. 僧宗曰. 第五諸

佛現而復隱. 令其思而易觀也. 寶亮曰. 第一

身念處觀也

復作是念或識是我(至)猶如流水亦復非我

案. 3僧亮曰. 第二心念處觀

復作是念若識非我. (至)當於何處而生貪欲

案. 寶亮曰. 第三法念處觀

若被罵辱復於何處(至)則墮地獄畜生餓鬼

案. 僧亮曰. 領佛不答之旨. 乃觀識心我. 又不

可得觀出入息. 或是我者. 有息則生. 無息則

死. 觀之直是風性. 亦復非我息. 以風轉風. 乃

四大合成而一性. 非我和合. 亦無復作是念.

悉無有我者. 得無我空. 見第一義. 則見世諦

也. 僧宗曰. 或息是我者. 第六卽是心意止觀

也. 但見生滅念念流謝. 豈有一神常而不滅

耶. 何處當有受罵辱者. 此明無我. 但見衆法

我心自息也. 寶亮曰. 第四明受念處觀也

菩薩爾時作是觀已(至)是故名爲住堪忍地

案. 僧亮曰. 結定果也. 僧宗曰. 堪忍地者. 第

七結果. 謂三地也. 三地菩薩. 脩十二門種. 得

下	欄

忍度成就. 旣能安心忍理. 故能於事不起瞋

也. 寶亮曰. 第五結果

迦葉菩薩摩訶薩白佛言(至)菩薩摩訶薩得毁

淨戒  案. 僧亮曰. 上色囊之譬. 輕重不犯. 而

菩薩護法. 應化隨緣. 二言相食. 宜項會也. 未

得不動地者. 明未得. 猶尙不犯. 何肉已得. 若

爲攝取衆生得毁戒也. 僧宗曰. 第八明得深

定已. 能隨緣益物. 得破戒也. 寶亮曰. 問意定

初依人位也. 所以不待辨慧後. 而此中問者.

以戒定之位. 本居五方便中無相行已上. 是

聖人位也. 初依人雖復信根永立. 要未得眞

解. 欲爲利益之道得破戒. 不解言菩薩寧當

自墮地獄. 不令衆生退菩提心. 以此因緣. 可

得破戒而不名爲犯也

爾時文殊師利菩薩(至)若墮阿鼻地獄無有是

處  案. 僧亮曰. 至言實須以事證也

爾時佛讚文殊師利(至)乃有如是無量勢力

案. 僧亮曰. 爲法斷命. 卽是護法. 肉直爾出入

無期. 心同虛空者乎. 寶亮曰. 引本行爲證也.

下梵行中. 明三無量. 當復廣其事也

復次迦葉又有聖行所謂四聖諦苦集滅道

案. 僧亮曰. 說慧也. 慧緣眞諦. 辨眞諦有三

種. 初明四諦. 中辨二諦. 後4略明實諦也. 此

下盡八字五□. 說四諦也. 僧宗曰. 慧生由境

故寄境以明慧也. 有四科明義. 第一明四諦.

第二明二諦. 第三明實諦. 第四歎經也. 就四

諦中有四□. 第一以五重略辨四諦. 第二就

八苦門. 廣明苦諦. 第三寄菩薩觀行. 驗其所

以. 是可厭之法. 第四略會通二敎也. 寶亮曰.

經數:一七六三

經名:大般涅槃經集解卷第二十九

頁數:四八○

上	欄

第三門明慧也. 有六段. 第一就四諦辨慧. 第

二就眞俗. 第三就實諦. 第四遣執. 第五結慧

果. 第六明登初地. 後進脩二十五三昧. 進得

不動自在. 地上至金剛心也. 就四諦門中. 分

爲三章. 第一有五重. 此第一重. 略辨四諦也.

苦來逼心. 心則生惱. 謂逼□相也. 煩惱結業.

能生來苦. 生長相也. 生死因盡. 寂滅相也. 緣

中忘相之知大乘道也

迦葉苦者逼□相(至)滅者寂滅相道者大乘相

案. 僧亮曰. 逼迫衆生也. 僧宗曰. 第一重以

十四種色是苦具. 心爲苦體. 言不起則已. 起

則爲緣所逼. 故言逼迫相也. 十惡爲因. 無明

爲緣. 以能生長未來故. 故名集也. 偏敎以三

心滅處爲滅. 圓敎以常住之體絶衆相. 爲滅

也. 破彼三因. 以大乘常住之因爲道

復次善男子苦者現相(至)滅者除相道者能除

相  案. 僧亮曰. 現惱切故. 言現相也. 僧宗

曰. 第二重1謂法顯現者也. 2衆之爲力. 能[&FFFF]#

轉行人. 受六道苦果. 轉相也. 圓果之體. 除一

切惡. 謂之除也. 無漏之體性. 能除3戒五方

便. 唯是伏除. 未是永斷. 亦相從爲道. 取其感

果之義. 猶集諦攝也. 寶亮曰. 第二重也. 粗著

易知. 爲現相也. 因謝果起. 轉因得果. 轉相

也. 滅者. 據所除爲論也. 道者. 4據除爲論也

復次善男子苦者有三相(至)道者脩戒定慧

案. 僧亮曰. 三相者. 苦受性苦. 能苦衆生. 謂

苦苦也. 不苦不樂以心. 須爲行苦也. 樂受滅

時生. 苦爲壞苦也. 僧宗曰. 第三重釋苦義. 具

在中也. 集謂二十五有者. 此乃擧於所集. 以

中	欄

明能集也. 寶亮曰. 第三重也. 昔化下愚. 開三

受敎門. 次以三苦. 點壞三受也. 苦之重者. 爲

苦苦. 以果來壞因. 明樂受之體. 卽是苦故. 稱

爲壞苦也. 通前二心. 行緣動心. 名爲行苦也

二十五有. 因爲集諦. 果爲滅諦. 脩戒定慧爲

道諦

復次善男子有漏法者(至)無漏因者則名爲道

案. 僧亮曰. 有爲是苦諦. 無爲是滅諦. 有漏

業爲苦因. 5天漏業爲道因也. 僧宗曰. 第四

重明有漏因果者. 義與毘曇相應也. 寶亮曰.

重也. 指就6雨廂易見也

復次善男子八相名苦(至)三念處大悲是名爲

道  案. 僧宗曰. 第五重明四諦也. 十力乃至

大悲爲道者. 金剛心爲無□. 佛心爲解脫. 有

雙道之義. 故假稱道也. 寶亮曰. 第五重廣三

苦爲八苦也. 生苦具二. 謂苦苦及壞苦也. 以

潤生之愛從樂受而來. 因中說果.  卽壞苦也.

取出生之生. 則有苦苦. 心卽苦體. 墮地獄. 爲

苦苦也. 怨憎心不得. 亦苦苦攝. 其餘五苦. 悉

應壞苦攝也

善男子生者出相所謂五種(至)是故名爲五盛

陰苦  案. 僧亮曰. 所以總七苦. 更作一苦名

者. 人謂七苦異陰而有. 今說卽陰是也. 僧宗

曰. 此第二就八苦門. 廣明苦諦也

大般涅槃經集解卷第二十八7

下	欄

大般涅槃經集解卷第二十九

出功德天黑闇女譬  釋死苦

聖行名之第三

迦葉生之根本凡有如是(至)觀於所生已見過

患  案. 僧亮曰. 以凡夫顚倒貪生. 而惡老死.

明菩薩不爾也. 僧宗曰. 第三寄觀行門. 明八

苦相也. 此中有六譬. 皆明凡夫貪生. 而菩薩

見過. 棄而不樂也. 寶亮曰. 此下第二觀過也.

有六譬也

迦葉如有女人入於他舍(至)散華供養恭敬禮

拜  案. 僧亮曰. 爲菩薩作譬也. 菩薩愛生情

薄. 見生死過. 則俱厭也. 生是貪悅之本. 譬

女. 五陰是生所住處. 譬舍. 乘因得果. 譬之他

也. 生理可樂. 譬之端正. 智以御身. 譬之舍

主. 名以表實. 譬問名也. 生是善果. 其因淨

故. 譬功德也. 果非不淨8譬也. 考名責9實. 問

所作也. 有生有實. 譬能與也

復於門外更見一女(至)汝若不去當斷汝命

案. 僧亮曰. 捨生名死. 譬門外也. 反生易顯.

不須辭費也. 卽持利刀者. 醫藥救生. 譬持利

刀. 以防死也. 僧宗曰. 死是人之所惡. 情內

故. 譬之門外也

女人答言汝甚愚癡(至)我皆不用各隨意去

案. 智秀曰. 生在報前. 譬□. 死居報後. 譬之

妹也

是時二女便共相將(至)是故俱請令住我家

案. 僧宗曰. 10凡夫也. 無法財. 故喩貧也